**УТВЪРЖДАВАМ**:

 **Галина Коева**

 **Съгл. Заповед № 285 /12.09.2022г.**

**ПРОГРАМА ЗА ПРЕДОСТАВЯНЕ НА РАВНИ**

**ВЪЗМОЖНОСТИ И ЗА ПРИОБЩАВАНЕ НА ДЕЦАТА И УЧЕНИЦИТЕ ОТ УЯЗВИМИ ГРУПИ ЗА УЧЕБНАТА 2022 / 2023 ГОДИНА**

**В ОУ „ВАСИЛ ЛЕВСКИ“**

 **С. ГИТА**

*Програмата е създаден на основание чл. 263, ал. 1, т. 9 от Закона за предучилищното и училищното образование и е приета от Педагогическия съвет на проведено заседание на 07.09.2022/ ПС№12.*

1. **Увод**

 Програмата цели да начертае целите и задачите на работа за приобщаване на децата и учениците от уязвими групи в ОУ „Васил Левски“ , с. Гита. Насочена е към деца и ученици в риск, деца и ученици със специални образователни потребности, деца и ученици от малцинствен произход, деца и ученици, застрашени или жертва на насилие, деца от различни етнически групи. Приобщаващото образование е насочено към премахване на всички бариери за учене и участие на всички деца от уязвими групи и предпазването им от изключване и маргинализация.

Настоящият документ е изготвен от работна група на ОУ „Васил Левски“ с. Гита под ръководството на директора – Галина Коева. Документът има за цел да подпомогне дейността на учителите за предоставяне на равни възможности и приобщаване на учениците от уязвими групи.

**Училищната програма се базира на:**

* Закон за предучилищното и училищното образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Конвенция за борба срещу дискриминацията в областта на образованието;
* Международна конвенция за правата на детето;
* Национална стратегия за интеграция на лицата, получили международна закрила в Република България 2014-2020г.
* Национална стратегия на Република България за интегриране на ромите (2012 – 2020);
* Световна програма на ЮНЕСКО ”Образование за всички”;
* Закон за защита от дискриминация.
1. **Анализ на училищната среда.**

През последните години в училищната среда има ученици от различни националности, различни вероизповедания, различни традиции и културни норми, както и ученици със специални образователни потребности. Това налага изграждането на един нов комплекс от умения за общуване и познания за другите, за възможните точки на различие и начините за тяхното преодоляване, за толерантност към другите и понякога към самите себе си. Срещата с хора с различия и на различните култури често е трудна, но с известни усилия тя би могла да бъде особено обогатяваща и ползотворна.

В ОУ „Васил Левски“ се предприемат политики в областта на:

 интеркултурното образование,

 умението за общуване с представители на различни култури,

  съзнателно изграждане на толерантност; особено важно се оказва обучението на учителите, които са решаващ фактор при възпитанието на подрастващото поколение.

Ключовата роля на образованието за изграждането на една по-висока култура на толерантност и приобщаване: ранното образование, достъпно за всички независимо от социално-икономическия им статус и интелектуалните им умения и възможности.

Обхващането на всяко дете с увреждане в училищна възраст в образователната система и изграждането на съответната подкрепяща среда за него е основна дейност за достъп до качествено образование. В резултат от изпълнението на дейностите по изграждане на подкрепяща среда в училище нараства броят на интегрираните деца и ученици със специални образователни потребности, ресурсните учители и другите специалисти, които подпомагат интегрираното обучение.

**ВОДЕЩИ ПРИНЦИПИ ПРИ РЕАЛИЗАЦИЯТА НА ПРОГРАМАТА**

* Равен достъп и приобщаване на всяко дете;
* Равнопоставеност и недопускане на дискриминация;
* Съхраняване на етнокултурното многообразие.

С цел продължаване на създаването на подкрепяща среда за обучението и възпитанието на децата със специални образователни потребности ОУ „Васил Левски“ осигурява:

* достъпна архитектурна среда
* диагностична и консултативна дейност
* индивидуални образователни програми
* достъпна архитектурна среда
* учебни програми по специалните учебни предмети и други.

Продължава прилагането на политиката за включващо обучение на децата със специални образователни потребности чрез:

* Създадени условия, гарантиращи интеграцията на децата със специални образователни потребности чрез изграждане на подкрепяща среда.
* Единна методика за комплексно педагогическо оценяване и препоръки за децата със специални образователни потребности.
* Изградени положителни нагласи към включващо обучение в различните общности – учители, ученици, деца и родители.
* Равнопоставеност и недопускане на дискриминация;

Основната цел на програмата е да се осигурят условия, даващи възможност на всички деца да се обучават заедно в обща класна стая и да участват заедно в извънкласните занимания, независимо от техните способности, етническа принадлежност, майчин език и др.

Равните възможности означават да се отстранят всички социални бариери – физически, финансови, социални, психологически, които ограничават пълноценното участие в училищния живот на лицата, попадащи в тази категоризация.

1. **Дейности за постигане на целите**
* Работа с родителските общности за преодоляване на негативни стереотипи и дискриминационни нагласи спрямо различните етноси и децата с увреждания.
* Специализирана работа с родителите за по-голяма заинтересованост към образователно-възпитателния процес.
* Провеждане на информационни кампании за привличане на млади хора с висше образование от етническите малцинства като учители.
* Провеждане на информационни кампании за привличане на млади хора като доброволци за работа с деца в риск от отпадане или отпаднали от образователната система.
* Назначаване на „помощник на учителя“ от директори на училища и на

„помощник-възпитатели“ от директора на училището, където има необходимост от допълнителни образователно-възпитателни дейности с деца и ученици със специални образователни потребности и от етническите малцинства.

* Осигуряване при необходимост на допълнително обучение по български език за деца и ученици от етническите малцинства.
* Осигуряване на допълнителна квалификация на педагогическите специалисти за работа в мултикултурна образователна сред, включително за преподаване на български език на деца, за които той не е майчин.
* Осъществяване на извънкласна работа, занимания по интереси и на организиран отдих и спорт в мултикултурна образователна среда, съчетана с традициите на отделните етнически групи.
* Допълнителна работа с ученици със специални образователни потребности и ученици от етническите малцинства, застрашени от отпадане и/или преждевременно напускане на училище.
* Подкрепа на учениците от уязвимите етнически общности за продължаване на образованието им и след задължителната училищна възраст.
* Провеждане на информационни кампании сред родители и общественост за разясняване на взаимните ползи от интегрираното обучение на децата и учениците със специални образователни потребности, ученици с физически и ментални увреждания и ученици от етническите малцинства.
1. **Заключение**

За изпълнението на Програмата важно значение има сътрудничеството между всички пряко ангажирани в осъществяването й. Всички участници в образователния процес трябва да бъдат еднакво отговорни за постигането на поставените цели. Програмата е документ, подлежащ на непрекъснато допълване и обогатяване на заседания на Педагогическия съвет на ОУ „Васил Левски“.

 Директор:……………………

 Галина Коева